text: Solen skinner, og det er æbledag
  27 september 2015 kl. 09.35
  Søndag inviterer Naturstyrelsen til æbledag i Randbøl. Her kan man være med til at presse æbler og lave most. 
  Efterår er æbletid. I dag inviterer Naturstyrelsen til æbledag på Søballegård Naturskole i Randbøl. Her kan man være med til at presse æbler og lave most på naturskolens håndholdte æblemosteri.
  - Vi håber, at mange vil tage familien og madkurven under armen og få en rigtig god dag, siger naturvejleder Helle Thuesen, fra Søballegård Naturskole, som du finder på Tørskindvej 93 i Randbøl. Æbledagen finder sted mellem kl. 10 og 14.
  
  